section_heading: Turneja
paragraph_text: World Vengeance Tour počeo je ubrzo nakon objave albuma u srpnju 1982.; turneja se održavala diljem Sjeverne Amerike za ljeta i jeseni te godine, a koncerti u Europi počeli su tek u prosincu 1983. Skupina se usredotočila na američku publiku jer je željela uspostaviti čvrste temelje na tamošnjem glazbenom tržištu i zato što je pjesma "You've Got Another Thing Comin'" ondje bila veoma uspješna. Ta pjesma i "Electric Eye" često se izvode na koncertima skupine. Grupa je na turnejama od 1982. do 2008. također svirala pjesmu "Devil's Child", a na određenim su turnejama izvedene i pjesme "Riding on the Wind", "Bloodstone" i "Screaming for Vengeance". Međutim, pjesma "Fever" odsvirana je samo na prvim dvama nastupima turneje 1982., "(Take These) Chains" izvođena je samo na koncertima 2019., a "Pain and Pleasure" i kraća instrumentalna skladba "The Hellion" do danas nijednom nisu odsvirane uživo.<ref> Na inačici albuma objavljenoj 2012. u sklopu tridesete godišnjice objave uratka nalazi se i DVD koji sadrži snimke nastupa održanog na posljednji dan turneje u svibnju 1983. na festivalu u Kaliforniji. Tijekom američke turneje 1982. predgrupe Judas Priestu bile su skupine kao što su Iron Maiden, Krokus i Uriah Heep.